Diari Oficial de la Generalitat Valenciana


Sumari del DOGV 2923, del 05-02-1997 (1997/849707)

DECRET 11/1997, de 28 de gener, del Govern Valencià, pel qual s'aprova la concessió d'un aval de la Generalitat Valenciana a l'Institut Valencià d'Habitatge, SA.
-----------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/01/28/11/dof/vci/html**

### Dades del document

Número de DOGV
:   2923

Data del DOGV
:   05-02-1997

Secció del DOGV
:   ALTRES DISPOSICIONS

Número del document
:   1997/849707


Data del document
:   28-01-1997

Organisme emissor
:   Conselleria d'Economia i Hisenda

Tipus de document
:   Decret

DECRET 11/1997, de 28 de gener, del Govern Valencià, pel qual s'aprova la concessió d'un aval de la Generalitat Valenciana a l'Institut Valencià d'Habitatge, SA.  
Mitjançant el Decret 250/1993, de 30 de desembre, el Govern Valencià aprovà la concessió d'un aval de la Generalitat Valenciana a l'Institut Valencià d'Habitatge, SA, destinat a garantir parcialment un préstec qualificat de 586.329.973 pessetes de principal, formalitzat amb la Caja de Ahorros del Mediterráneo el 4 de març de 1994 i la destinació del qual era finançar la construcció de 147 habitatges de protecció oficial en règim especial a Alcoi, àrea de la Sang, inclosa en el Pla ARA per a aquesta ciutat.  
Si bé el termini màxim del préstec esmentat és de 23 anys, l'aval es limità als tres primers anys, comptats des de la formalització de l'operació, període durant el qual estava previst l'acabament de la construcció dels habitatges, l'obtenció de la cèdula de qualificació definitiva d'aquestes i la substitució de l'aval de la Generalitat Valenciana per la garantia hipotecària dels habitatges construïts. Tanmateix, per diversos motius, no s'han pogut complir les previsions anteriors, per això l'Institut esmentat ha sol·licitat un nou aval en les mateixes condicions que l'anterior, per un període d'uns altres tres anys, a fi que no es done per vençuda l'operació, tal com està estipulat en la pòlissa de préstec.  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.   
D'altra banda, la Llei 4/1996, de 30 de desembre, de Pressupostos de la Generalitat Valenciana per a l'exercici de 1997, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques fins a un límit de 50.000 milions de pessetes.  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 28 de gener de 1997,  
DECRETE  
Article únic  
Autoritzar el conseller d'Economia i Hisenda per a la firma d'un aval de Tresoreria a favor de l'Institut Valencià d'Habitatge, SA, destinat a garantir parcialment un préstec qualificat de 886.188.917 pessetes de principal, formalitzat amb la Caja de Ahorros del Mediterráneo el 4 de març de 1994. L'aval tindrà una duració màxima de tres anys, comptats des del 4 de març de 1997, i les seues condicions, llevat del termini esmentat, seran les mateixes que les de l'aval atorgat el 24 de gener de 1994, en virtut del Decret 250/1993, de 30 de desembre, destinat a garantir la mateixa operació de préstec.  
València, 28 de gener de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia i Hisenda,  
JOSÉ LUIS OLIVAS MARTÍNEZ


Còpia Permalink ELI